Åtte personer fra samme familie drept i luftangrep
Åtte medlemmer fra den palestinske familien al-Haj ble natt til torsdag drept i byen Khan Younis i Gaza etter at huset deres ble truffet under et luftangrep. Seks av de drepte var barn, melder nyhetsbyrået AP. De døde er ekteparet Mahmoud og Basima og barna Fatima (10) Asma (12), Saad (13), Tareq (12), Omar (19) og Najlaa (28). - Jeg hørte lyden av angrepet, men jeg visste ikke at det hadde truffet dem. Jeg ringte, men kom ikke gjennom. Ti minutter senere hørte jeg i radioen at al-Haj-huset var truffet. Da jeg kom hit, var Basima hardt skadet, hun døde etter bare noen minutter. Vi fant hodet til Fatima og Mahmoud. Av Omar har vi ikke funnet noen ting, sier fetteren Mahmoud al-Haj (27) til Aftenposten torsdag. Torsdag samlet slektninger og venner av al-Haj familien seg i moskeen i Khan Younis for å begrave familien.Til sammen er 100 personer drept i de israelske angrepene på Gazastripen de siste dagene, mens over 600 personer er skadet, ifølge nyhetsbyrået AFP. Naboer og slektninger av al-Haj-familien sier ifølge Aftenposten at familien ikke ble advart på forhånd. Bjørn Hermann i IDF sier til Aftenposten at de advarer sivilbefolkningen på forhånd. Om denne hendelsen sier han: - Det er viktig å understreke at metoden var riktig - vi hadde etterretning om en terroroperatør, men dessverre var utfallet feil. Vi ser nærmere på dette spesifikke tilfellet. Hamas og andre væpnede palestinske grupper skutt et stort antall raketter mot Israel, uten at det er meldt om alvorlige personskader på israelsk side. VG er i Jerusalem. I 09-tiden fredag morgen at det er stille og rolig i byen. De fleste som er drept i den israelske luftoffensiven mot Gazastripen de siste dagene, er sivile, og mange av dem er drept i sine egne hjem, som Israel har angrepet med den begrunnelse at medlemmer av Hamas bodde der.Israels flyangrep på sivile boliger på Gazastripen er brudd på folkeretten, skrev den israelske menneskerettsorganisasjonen B'Tselem i en pressemelding sendt ut onsdag. Tirsdag ble åtte palestinere i en annen familie, Kuware-familien, drept i Khan Younis. Det israelske forsvaret IDF innrømmet torsdag at Kuware-familien ble drept ved en feiltakelse: Israel varslet familien om at huset deres ville bli bombet over telefon og sendte en varselrakett. Familien forlot huset slik de ble advart om, men trodde faren var over, og var gått inn igjen da hovedangrepet kom. Blant de åtte drepte var seks barn. Bakgrunnen for angrepet var at et familiemedlem var aktivt i Hamas, skriver NTB. B'Tselem understreker i pressemeldingen at et telefonvarsel på forhånd ikke er nok til å frita de militære fra sitt ansvar for å unngå at sivile blir drep En talsmann for Hamas sa torsdag at Israel har overtrådt alle grenser og at «landet snart vil måtte betale en høy pris for å ha drept uskyldige kvinner og barn». Samtidig oppfordret han palestinere til å stille som menneskelige skjold for å hindre angrep. - Vi ber vårt palestinske folk om å gå opp på takene på husene til familier som er blitt advart av Israel, for slik å hindre at husene blir ødelagt, sa Sami Abu Zuhri til TV-kanalen Aqsa, ifølge det tyske nyhetsbyrået DPA.VG møtte torsdag familien til 16-åringen Muhammed Abu Khdeir som ble funnet brent levende for litt over en uke siden dumpet i et skogholt utenfor Jerusalem. Faren Hussein Abu Khdeir (48) sa til VG at han ikke tror på en løsning i den stadig mer blodige konflikten. - Vi håper på fred. Vi må jo alltid håpe. Men med den regjeringen vi har nå, blir det aldri noen løsning. De vil ikke ha fred, sukker Hussein Abu Khdeir (48). Sønnen hans var trolig et tilfeldig offer. Drapet var en hevn etter at de tre jødiske ungdommene Naftali Fraenkel (16), Eyal Yifrah (19) og Gilad Shaar (16) ble funnet drept 30. juni, mer enn to uker etter at de ble kidnappet på Vestbredden. Ungdomsdrapene utløste voldsspiralen som nå er i ferd med å komme helt ut av* 12. juni: Tre israelske tenåringer blir bortført nær Hebron på Vestbredden. Israel hevder angivelige Hamas-medlemmer står bak. * 28. juni: Israel bomber flere mål på Gazastripen. Hamas svarer med å skyte raketter mot Israel. * 30 juni: De tre tenåringene blir funnet drept i nærheten av Hebron. Israels statsminister Benjamin Netanyahu lover hevn over Hamas. * 1. juli: Israel bomber over 30 mål på Gazastripen. Ifølge israelerne er luftangrepene svar på palestinske rakettangrep. * 2. juli: En palestinsk tenåring blir bortført og brent levende. Seks jødiske ekstremister blir senere pågrepet, mistenkt for drapet. * 7. juli: De sørlige delene av Israel blir utsatt for omfattende palestinske rakettangrep. * 8. juli: Den israelske hæren hevder at Hamas er i besittelse av langdistanseraketter etter at en rakett av typen M-302 traff kystbyen Hadera nesten 100 kilometer nord for Gazastripen. Israel kaller inn 40.000 reservesoldater. Samme natt bomber israelske luftstyrker over 160 mål på Gazastripen. * 9. juli: Dødstallene stiger til minst 37 drepte. Flere hundre er såret i konflikten. * 10. juli: Ifølge FNs generalsekretær er over 550 raketter skutt mot Israel. Minst 81 personer er drept og 500 såret. * 11.juli: Gaza er blitt bombet med 4,5 minutters mellomrom i natt. Seks nye er meldt drept. Det totale dødstallet er 90. Hamas fortsetter med å angripe Israel med raketter. De fleste skytes ned av det israelske rakettskjolget. Raketter er avfyrt fra Libanon mot mål i Israel. Kilde: Reuters kontroll. - Alt er bare et stort spill. Men jeg ser ikke noen løsning på det. Ikke slik det har blitt nå, sa Hussein Abu Khdeir til VG. - Muhammed har blitt selve bildet på konflikten for oss palestinere. Vi mistet en del av fremtiden den dagen Muhammed døde, sier 16-åringens onkel og navnebror, Muhammed Abu Khedir. Seks israelere er pågrepet for drapet. Tre av dem har innrømmet å stå bak, uten at det har satt noen demper på konflikten.USAs president Barack Obama tilbød amerikansk megling i Midtøsten-konflikten da han torsdag snakket med Israels statsminister Benjamin Netanyahu på telefon. Amerikanske myndigheter ser for seg at forhandlinger mellom partene kan føre til at de igjen vil rette seg etter våpenhvileavtalen fra 2012, ifølge en uttalelse fra Det hvite hus. I samtalen med Netanyahu gjorde Obama det også klart at han er bekymret for at konflikten kan forverre seg. - Presidenten uttrykte bekymring for ytterligere eskalering og understreket at alle parter må gjøre alt de kan for å beskytte livene til sivile og gjenopprette ro, heter det i uttalelsen. FNs generalsekretær Ban Ki-moon innkalte torsdah FNs sikkerhetsråd til et hastemøte der han kom med en sterk oppfordring til partene om å inngå våpenhvile. Ifølge Ban er over 550 raketter skutt mot Israel mellom tirsdag og torsdag, mens Gazastripen er blitt rammet av over 500 israelske luftangrep. De palestinske rakettangrepene har gjort liten skade, trolig som følge av et avansert og velfungerende israelsk rakettskjold.Ifølge Verdens helseorganisasjon (WHO) har mangel på medisiner, drivstoff og utstyr brakt helsevesenet på Gazastripen og Vestbredden til randen av kollaps. Et stort antall sårede blir brakt til sykehus, i tillegg til at flere helseinstitusjoner er rammet av bombeangrepene. - Ett sykehus, tre klinikker og et anlegg for avsalting av vann i en flyktningleir har fått skader, heter det i en uttalelse fra WHO. På Shifa-sykehuset er det blitt bestemt at kun livreddende operasjoner skal gjennomføres. Alle andre er satt på vent som følge av manglende utstyr. - Hver time kommer det drepte og sårede hit, 24 timer i døgnet. Bombene treffer hus og fører til at hele familier blir drept på ett sekund, sa lederen for sykehusets kirurgiske avdeling Sobhi Shaik til NTB torsdag. Også ambulansetjenesten i det palestinske området har store problemer. Samtidig som Israels offensiv pågår for fullt, er halvparten av ambulansene ute av drift på grunn av bensinmangel, ifølge helsemyndighetene på Gazastripen.
Nesten hele al-Haj familien ble utslettet i et luftangrep.